|  |  |  |
| --- | --- | --- |
| **MINISTERUL FINANŢELOR**  **AL REPUBLICII MOLDOVA** |  | **МИНИСТЕРСТВО ФИНАНСОВ**  **РЕСПУБЛИКИ МОЛДОВА** |

**ORDIN**

“\_\_\_\_\_\_”\_\_\_\_\_\_20\_\_\_\_ or.Chişinău Nr.\_\_\_\_\_

|  |  |
| --- | --- |
| *Cu privire la aprobarea Regulamentului*  *privind stingerea obligației vamale*  *prin compensare și/sau restituirea mijloacelor bănești* | ÎNREGISTRAT:  Ministerul Justiţiei  nr. de înregistrare \_\_\_\_\_\_\_  din \_\_\_\_\_\_\_\_\_\_\_\_\_\_ 2017  \_\_\_\_\_\_\_\_\_\_\_\_\_\_\_\_\_\_\_\_  Vladimir Cebotari |
|  |  |

În temeiul art.128 alin.(3) din Codul vamal nr.1149-XIV din 20 iulie 2000 (republicat în Monitorul Oficial al Republicii Moldova, nr.160-162/1201 din 23 decembrie 2000), cu modificările și completările ulterioare, pct.6 subpct. 2) și 4) din Hotărârea Guvernului nr.1265 din 14 noiembrie 2008 cu privire la reglementarea activității Ministerului Finanțelor (Monitorul Oficial, 2008, nr.208-209, art.1278),

**ORDON:**

1. Se aprobă Regulamentul privind stingerea obligației vamale prin compensare și/sau restituirea mijloacelor bănești, conform anexei la prezentul ordin.
2. Responsabilitatea executării prevederilor ordinului se pune în sarcina Serviciului Vamal.

**MINISTRU Octavian ARMAȘU**

|  |  |  |  |
| --- | --- | --- | --- |
| **Coordonat cu**  **Funcția/subdiviziunea** | **Numele, Prenumele** | **Data** | **Semnătura** |
| Viceministru | Veronica Vragaleva |  |  |
| Secretar de Stat | Veronica Ursu |  |  |
| Director general al Serviciului Vamal | Vitalie Vrabie |  |  |
| Șef al Direcției Generale | Dorel Noroc |  |  |
| Executor: șef Direcție DLIIV din cadrul DGPLFV, Tel:022262769 | Alesea Boghiu |  |  |

Anexă

la Ordinul Ministerului Finanțelor

nr.\_\_\_\_\_\_\_ din\_\_\_\_\_\_\_\_\_\_\_\_\_\_\_\_\_

REGULAMENT

privind stingerea obligaţiei vamale prin compensare

şi/sau restituirea mijloacelor băneşti

I. DISPOZIŢII GENERALE

**1.** Regulamentul privind stingerea obligaţiei vamale prin compensare şi/sau restituirea mijloacelor băneşti (în continuare – *Regulament*) este elaborat în scopul executării prevederii art.128 din Codul vamal şi stabileşte mecanismul de stingere a obligaţiilor vamale din contul sumelor plătite în plus şi/sau al sumelor care, conform legislaţiei fiscale și vamale, urmează a fi restituite, precum şi mecanismul de restituire a mijloacelor bănești plătite în plus la contul bancar al plătitorului vamal, inclusiv a celor transferate în mod eronat la componentele bugetului public naţional.

**2.** În sensul prezentului Regulament se utilizează următoarele noţiuni:

*stingere a obligaţiei vamale prin compensare* – trecerea sumelor plătite în plus sau a sumelor care, conform legislaţiei fiscale și vamale, urmează a fi restituite, în contul stingerii restanţelor faţă de bugetul public naţional;

*restituire a mijloacelor băneşti* – rambursarea mijloacelor băneşti constatate ca plătite în plus (inclusiv a sumelor transferate în mod eronat la componentele bugetului public naţional) sau a celor care, conform legislaţiei fiscale și vamale, urmează a fi restituite la contul contribuabilului;

*sumă plătită în plus* – suma plătită la drepturile de import – export și la alte plăți administrate de organele vamale, inclusiv la contul de garanții, prin vărsare sau încasare, în cuantum mai mare decît cel prevăzut în conformitate cu legislaţia fiscală și vamale;

*obligaţie vamală/fiscală*  – obligaţia de plată a drepturilor de import și de export și a altor plăți administrate de organele vamale, inclusiv a amenzilor și penalităților;

*restanţă* – suma pe care plătitorul vamal era obligat să o plătească la buget ca impozit, taxă sau altă plată, dar pe care nu a plătit-o în termen, precum şi suma majorării de întîrziere (penalităţii) şi/sau amenzii;

*document de plată* – ordinul de plată, nota de transfer întocmit în conformitate cu prevederile legislaţiei în vigoare;

*document vamal intern* – documentul emis, în modul stabilit de Serviciul Vamal, pentru reflectarea în fișele personale de evidență a plătitorilor vamali a procedurilor legale, aferent cărora în sistem se reflectă apariția, modificarea sau stingerea obligaţiei vamale;

*cod IBAN* (International Banc Account Number) – şirul de caractere care identifică în mod unic la nivel internaţional contul unui client deschis la o bancă;

*fișa personală de evidență a plătitorului vamal*  – raportul, structurat corespunzător codului fiscal al plătitorului vamal, care reflectă apariția, modificarea şi stingerea obligaţiei faţă de bugetul public naţional;

*administrator de venituri* – autoritatea/instituţia bugetară care este împuternicită cu dreptul de colectare/restituire, evidenţă şi control al încasărilor la bugetele componente ale bugetului public naţional şi care poartă responsabilitate pentru corectitudinea calculării şi încasării acestora.

1. Stingerea obligaţiei vamale prin compensare se efectuează prin trecerea în contul restanţei a sumei plătite în plus și/sau a sumei care, conform legislaţiei fiscale și vamale, urmează a fi restituită.
2. Stingerea prin compensare se efectuează la iniţiativa organului vamal conform capitolului II al prezentului Regulament, prin întocmirea documentelor de plată și/sau a documentelor vamale interne.

**5.** Restituirea mijloacelor la contul bancar al plătitorului vamal se efectuează doar în baza cererii plătitorului vamal.

**6.** Restituirea se face cu condiţia că plătitorul vamal solicitant nu are restanțe față de bugetul public naţional. În cazul în care plătitorul vamal are obligaţii faţă de buget, se asigură în mod prioritar stingerea acestora.

**7.** În caz de nedepunere a cererii privind restituirea mijloacelor, excedentul sumelor plătite în plus sau al sumelor care, conform legislaţiei fiscale și vamale, urmează a fi restituite se lasă în contul trezorerial respectiv.

**8.** Serviciul Vamal efectuează stingerea obligaţiei vamale prin compensare în limitele atribuţiilor stabilite de titlul V al Codului fiscal și de Codul vamal, respectînd prevederile prezentului Regulament.

**9.** Data stingerii obligației vamale prin compensare este considerată data la care Trezoreria de Stat au executat documentele de plată.

II. PROCEDURA DE STINGERE A OBLIGAŢIEI VAMALE PRIN COMPENSARE ŞI/SAU RESTITUIREA MIJLOACELOR BĂNEŞTI

**10.** În cazul stingerii obligației vamale prin compensare (trecerea sumelor depuse la contul plăților administrate de organele vamale în contul obligației vamale) în (din) cadrul diferitelor clasificații economice, precum și restituirii mijloacelor bănești la contul plătitorului vamal se va depune obligatoriu o cerere la Serviciul Vamal.

**11.** Cererea privind stingerii obligației vamale prin compensare poate fi depusă atât de organul vamal, cît și de plătitorul vamal, după caz~~.~~

**12.** Cererea privind restituirea mijloacelor băneşti la contul bancar al plătitorului vamal se depune de către plătitorul vamal.

**13**. Cererea este depusă în formă liberă și conține:

1) data şi numărul cererii, conform corespondenţei de ieşire la plătitorul vamal/organul vamal;

2) denumirea/numele, prenumele plătitorului vamal sau denumirea organul vamal;

3) codul fiscal/codul IDNP a plătitorului vamal sau datele organului vamal;

4) adresa, datele de contact a plătitorului vamal sau a organului vamal;

5) cuantumul total al sumei plătite în plus sau al sumei care, conform legislaţiei vamale și fiscale, urmează a fi restituită ;

6) codul clasificaţiei economice;

7) datele bancare (codul IBAN);

8) autentificarea cererii:

a) pentru persoane juridice – semnătura persoanei ce reprezintă conducerea entităţii;

b) pentru persoana fizică – semnătura acesteia;

9) menţiunea despre documentele anexate la cerere, care confirmă faptul achitării în plus a sumelor la buget sau care confirmă dreptul la restituire, numărul şi data acestora.

**14.** La cerere se anexează:

1) copiile documentelor de plată (ordin de plată, notă de transfer) şi/sau ale altor documente confirmative (scrisoare/confirmare/raport, decizie eliberată de alte organe), care atestă faptul achitării în plus a sumelor la buget și/sau care urmează a fi restituite conform legislaţiei vamale și fiscale;

2) documentele ce confirmă dreptul la restituire (document vamal intern, document executoriu);

3) copia buletinului de identitate - în cazul compensării/restituirii mijloacelor bănești persoanei fizice;

4) datele bancare ale plătitorului vamal (documentul eliberat de instituţia financiară sau copia cardului bancar).

**15.** Cererea plătitorului vamal privind stingerea obligaţiilor vamale prin compensare şi/sau restituirea mijloacelor băneşti se înregistrează în Registrul de intrare a corespondenţei, cu aplicarea menţiunii despre recepţionarea cererii.

**16.** În cazul în care plătitorul vamal nu a anexat toate documentele specificate la punctul 14 din prezentul Regulament, Serviciul Vamal este în drept să solicite suplimentar prezentarea acestor documente.

**17.** Serviciul Vamal examinează cererea organului vamal/plătitorului vamal privind stingerea obligației vamale prin compensare şi/sau restituire a mijloacelor băneşti, întocmeşte documentele de plată şi le remite spre executare, Direcţiei generale Trezoreria de Stat ale Ministerului Finanţelor, în termen de 30 de zile din data primirii cererii, pe suport electronic, însoțite de borderou, confirmat prin semnătura digitală a persoanei împuternicite, conform modului stabilit de Ministerul Finanţelor.

**18.** În cazul în care, în urma verificării de către Serviciul Vamal nu s-au confirmat/sau au fost confirmate parţial sumele solicitate spre compensare şi/sau restituire, Serviciul Vamal, în termen de 15 zile, informează plătitorul vamal, în scris, despre motivele în cauză.

**19.** Termenul de prescripţie pentru compensarea și/sau restituirea sumelor plătite în plus este reglementat de Codul fiscal.

**20**. Dacă în rezultatul analizei fișei personale de evidență a plătitorului vamal se constată existenţa atît a restanţei, cît şi a sumelor plătite în plus sau a sumelor achitate pentru obligația vamală în cadrul aceleiaşi clasificaţii economice, stingerea obligațiilor vamale prin compensare se efectuează la inițiativa Serviciului Vamal, fără acordul plătitorului vamal.

**21.** Serviciul Vamal asigură stingerea prin compensare a obligației vamale prin emiterea documentului vamal intern privind stingerea obligației prin comensare (în continuare - Decizia), conform anexei nr.1 la prezentul Regulament, cu respectarea succesiunii cronologice de apariție a acestora, reglementate de art.1251 din Codul vamal.

 Anexa nr.1

la Regulamentul privind stingerea

obligaţiei vamale prin compensare

şi/sau restituirea mijloacelor băneşti

**APROB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea organului vamal)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(semnătura)

L.Ş.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

DECIZIE

Privind stingerea obligației vamale prin compensare pentru:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin prezenta, în temeiul art.128 al Codului Vamal, se decide stingerea prin compensare a sumei plătite în plus de \_\_\_\_\_\_\_\_\_\_\_\_ lei \_\_\_ bani (sold creditar înregistrat la situația din „\_\_\_” \_\_\_\_\_\_\_\_\_\_\_\_\_\_\_\_ 20\_\_\_), în scopul lichidării datoriei debitoriale a agentului economic/persoanei fizice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_C.F.\_\_\_\_\_\_\_\_\_\_\_\_\_\_\_\_\_\_ .

Operaţiunea de stingere s-a efectuat la data de \_\_\_\_\_\_\_\_\_\_\_\_\_\_\_20\_\_\_\_.

prin înscrierea corespunzătoare în fişa personală de evidenţă a plătitorului vamal.

Întocmită în două exemplare, unul din care, la solicitarea agentului economic/persoanei fizice, se eliberează la mână sau se prezintă oficial.

Executor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

(semnătura)                        (numele, prenumele funcţionarului )